Kinnitan

Larissa Razborštšikova

Mittetulundusühing Montessori Koolitusühing

juhatuse liige

01.06.2020.a

**KVALITEEDI TAGAMISE ALUSED**

1. **Üldsätted**
   1. Mittetulundusühing MONTESSORI KOOLITUSÜHING (registrikood 80231423) poolt asutatud koolitusasutuse nimi on MONTESSORI KOOL (edaspidi kool), mis lähtub täienduskoolituse kvaliteedi tagamisel täiskasvanute koolituse seadusest, täiskasvanute täienduskoolituse kvaliteeditagamise juhendmaterjalist täiskasvanute täienduskoolitusasutustele, juhendmaterjalist täienduskoolituse õppekava koostamiseks ja õppekorralduse alustest.
   2. Kool korraldab täiskasvanutele suunatud tööalast ja vabahariduslikku täiendkoolitust.
2. **Õppekeskkonna kvaliteedi tagamise tingimused ja kord**
   1. Koolitustegevus toimub selleks otstarbeks sobilikel renditavatel pindadel aadressil: Tööstuse 46, Tallinn., mis vastavad tervisekaitse nõuetele. Ruumid on varustatud tänapäevaste koolitusvahenditega (mugavad õppelauad ja toolid, kriiditahvlid, DATA-projektorid, grafoprojektorid, interaktiivtahvel (Smart-tahvel), arvutid, video- ja audiotehnika jm). On olemas ka viis sisustatud auditooriumi koos õppevahenditega Montessori metoodika tarvis (praktilise elu tsoon, sensoorse arengu materjalid, kõne arengu materjalid, matemaatiline materjal, väliskeskonna tundmise materjalid jne.).
   2. Olenevalt koolitusest ja vajadusest on võimalus kasutada koolituse kestel toimivat internetiühendust.
   3. Koolitusgruppide suurused erinevad ja sõltuvad koolituse raskusastmest, kuid eesmärgiks on tagada individuaalne lähenemine ja areng kogu õppeprotsessi jooksul.
   4. Koolitusel osalejad saavad teemakohased väljaprinditud või elektroonsel kujul õppematerjalid. Õppematerjalid on koollituse hinna sees.
3. **Õppekavade kvaliteedi tagamise tingimused ja kord**
   1. Õppekavade koostamisel lähtutakse täiskasvanute koolituse seadusest, täienduskoolituse standardist ja täienduskoolituse õppekava koostamise juhendmaterjalist. Õppekavad koostatakse koolitajatega koostöös. Õppekavasid uuendatakse vajaduspõhiselt, kuid alati siis kui kutse väljaõpetamisega seotud koolitustel muutub selle sisuline pool, muutub õppekavade sisu, teemad, mahud, õppematerjalid jne, et tagada õppekavadele kaasajastamist ning vastavust õppijate ja tööandjate vajadustega.
   2. Kooli õppekavas sätestatakse vähemalt järgmised andmed:
4. õppekava nimetus;
5. õppekavarühm;
6. õppeesmärk;
7. õpiväljundid;
8. õppekava koostamise alus;
9. sihtgrupp;
10. õpingute alustamise tingimused, juhul kui need on eeltingimuseks õpiväljundite saavutamisel;
11. õppe kogumaht, sealhulgas auditoorse, praktilise ja iseseisva töö osakaal;
12. õppe sisu;
13. õppekeskkonna kirjeldus;
14. õppemeetodid;
15. nõuded õpingute lõpetamiseks ja väljastatavad dokumendid;
16. koolituse läbiviimiseks vajaliku kvalifikatsiooni, õpi- või töökogemuse kirjeldus.
    1. Õppekava koostamisel lähtutakse konkreetse sihtgrupi vajadustest ning koolitused on oma olemuselt praktilise väärtusega eesmärgiga õppijatel saavutada paremaid ning vahetult tööturul rakendatavaid tulemusi.
17. **Koolitajate kvaliteedi tagamise tingimused ja kord**
    1. Koolitajad peavad omama kõrgemat haridust või olema aktiivselt tegutsenud õpetatavas valdkonnas ning omama vastavasisulist kogemust, mida nad on võimelised tõestama, soovitavalt ka täiskasvanute koolitamise kogemus.
    2. Kool püüab toetada koolitajate enesetäiendamist. Koolitajad osalevad erialastel täiendkoolitustel ja seminaridel õpetatavas õppeaines, et arendada õppemeetodeid ja õppe sisu edasiandmise oskust.
    3. Koolitajate töö tulemust hinnatakse koolituse järgselt osalejate kirjaliku tagasiside põhjal. Pärast tagasisidelehtede saamist õppijate poolt analüüsib kooli juhtkond nii koolitustulemused kui ka tagasisidelehtede sisu läbi ja teeb vajadusel parendusettepanekud koolitajale ning muudab koolituse sise- või korralduslikku poolt.
    4. Juhul kui tagasiside on koolitaja suunal korduvalt olnud negatiive vahetatakse koolitaja välja.
18. **Täienduskoolituse kohta tagasiside kogumise kord**
    1. Kool palub täita pärast igat koolitust õppijatel paberkandjal tagasisidelehed (kool palub infot koolitaja, koolituse sisu ja korraldusliku poole osas) ning muuhulgas annab võimaluse teha parandusettepanekuid.
    2. Kool kogub õppijate kohta järgmisi andmeid: nimi, e-post, telefon ja isikukood. Isikukood on vajalik väljastatava tunnistuse või tõendi jaoks. Isikuandmeid töödeldakse isikuandmete kaitse seaduse § 6 alusel.